kardosdrur/scandi-wiki huggingface dataset:
Johan de Kock

Johannes "Johan" de Kock (født 25. oktober 1964 i Sliedrecht, Holland) er en tidligere hollandsk fodboldspiller (forsvarer).

De Kock spillede gennem sin 16 år lange seniorkarriere hos henholdsvis FC Groningen, FC Utrecht og Roda i hjemlandet, samt for tyske Schalke 04. Længst tid tilbragte han i Utrecht, hvor han spillede i syv sæsoner, og nåede over 200 kampe i Æresdivisionen. Med Schalke var han i 1997 med til at vinde UEFA Cuppen. Han spillede fuld tid i begge finalekampene mod italienske Inter.

De Kock spillede 13 kampe og scorede ét mål for Hollands landshold, som han debuterede for 24. februar 1993 i en VM-kvalifikationskamp på hjemmebane mod Tyrkiet. Han deltog ved EM i 1996 i England, og spillede alle hollændernes fire kampe i turneringen. I kvartfinalen mod Frankrig scorede han på det første spark i den straffesparkskonkurrence, der skulle afgøre opgøret. Hollænderne tabte dog alligevel, da holdkammeraten Clarence Seedorf som den eneste brændte.

Referencer 

Fodboldspillere fra Holland
Fodboldspillere fra FC Groningen
Fodboldspillere fra Roda JC
Fodboldspillere fra FC Schalke 04
Fodboldspillere fra FC Utrecht
Deltagere ved det europæiske mesterskab i fodbold 1996
Ludvig af Frankrig (1729-1765)

Ludvig Ferdinand (født 4. september 1729 på Versailles, død 20. december 1765 på Fontainebleau) var ældste søn af Ludvig 15. af Frankrig og var hans tronfølger.

Ludvig døde af tuberkulose næsten ni år før sin far.

Børn 
Først gift med Maria Teresa af Spanien:
 Marie Thérèse af Frankrig (1746–1748);

Anden gang gift med Maria Josepha Carolina af Sachsen:
 Marie Zéphyrine af Frankrig (1750–1755)  Madame Royale;
 Louis Joseph af Frankrig (1751–1761), Hertug af Bourgogne;
 Xavier Marie af Frankrig (1753–1754), Hertug af Aquitaine;
 Louis Auguste af Frankrig, "Louis XVI" (1754–1793);
 Louis Stanislas af Frankrig, "Ludvig XVIII af Frankrig" (1755–1824);
 Charles Philippe af Frankrig, "Karl X af Frankrig"  (1757–1836); 
 Marie Clotilde af Frankrig (1759–1802), gift med Karl Emmanuel 4. af Sardinien-Piemont; 
 Élisabeth af Frankrig, ("Madame Élisabeth") (1764–1794) 

Huset Bourbon
Franskmænd i 1700-tallet
Tronfølgere som aldrig tiltrådte
AIK Ishockey

AIK IF er en ishockeyklub fra Solna, Sverige. Moderklubben AIK blev stiftet i 1891 mens ishockey kom på programmet i 1921.

Svenske mesterskaber 
1934
1935
1938
1946
1947
1982
1984

Ishockeyklubber i Sverige
Etableret i 1921
Rose Garden

Rose Garden har flere betydninger:

 "(I Never Promised You a) Rose Garden" - en sang fra 1970, der var Lynn Andersons største hit
 Rose Garden Arena - tilnavnet til Moda Center, en sportsarena i Portland, Oregon
Brynäs IF FK

Brynäs IF FK, er en fodboldklub fra Gävle, Sverige, stiftet i 1912.

Svenske mesterskaber 
 1925

Referencer

Eksterne henvisninger 
 Brynäs IF FK

Fodboldklubber i Sverige
Etableret i 1912
IK Sleipner

IK Sleipner er en idrætsforening fra Norrköping, Sverige. Klubben blev grundlagt i 1903. Sleipner dominerede svensk fodbold i slutningen af 1930'erne og blev svensk mester i 1938 med Tore Keller som en af de øverste stjerner.

Den oprindelige spillerdragt er blå-hvid stribede bluser og sorte bukser.

Svenske mesterskaber i fodbold for herrer 
 1938

Referencer

Eksterne henvisninger 

 IK Sleipner

Fodboldklubber i Sverige
Khanty-Mansijsk

Khanty-Mansijsk (, ) er en by i Khanty-Mansíjskij autonome okrug i den Russisk Føderation. Khanty-Mansijsk er administrativt center i okrugen og har  indbyggere. Byen er et vigtigt center for olieudvinding i området, og ligger ved floden Irtysjs østbred 15 km før dens udmunding i Ob.

Historie 

Khanty-Mansijsk blev grundlagt i  som en kosakby. I 1930 blev bosættelsen kendt under navnet Ostjako-Vogulsk (), opkaldt efter de ældre betegnelser ostjaker og voguler for khanty- og mansij-folkene. I 1940 blev navnet ændret til Khanty-Mansijsk, og i 1950 blev bosættelsen slået sammen med landsbyen Samarovo og fik bystatus.

På grunnd af områdets omfattende olieindustri er Khanty-Mansijsk en velstående by med stor vækst. Der var 34.462 indbyggere i 1989 og 53.953 indbyggere i 2002, hvilket var øget til 80.151 indbyggere ved folketællingen i 2010.

Byen er center for ski- og snowboardsport.

Referencer

Eksterne henvisninger 

Etableret i 1582
Byer i Khanty-Mansíjskij autonome okrug
IFK Eskilstuna

IFK Eskilstuna er en fodboldklub fra Eskilstuna, Sverige. Klubben blev grundlagt i 1897.

Klubben har tidligere spilelt i Fotbollsallsvenskan, men spiller i dag i Sveriges 5. bedste række, Division III.

Svenske mesterskaber i fodbold for herrer 
 1921

Kendte spillere 
 Sebastian Larsson

Eksterne henvisninger 
 IFK Eskilstuna

Fodboldklubber i Sverige
Licking River

Licking River er en omkring 488 km lang biflod til Ohio River, i det nordøstlige Kentucky i USA. Floden og dens bifloder afvander store dele af det nordøstlige Kentucky, mellom vandskellene til Kentucky River i vest og Big Sandy River mod øst. Flodens afvandingsområde er på 9.310 km².

Licking River har sit udspring på Cumberland Plateauet i det østlige Kentucky, i den sydøstlige del af Magoffin County. Den løber ud i Ohio River over for byen Cincinnati, hvor den adskiller byerne Covington og Newport.

Se også 
 Vandløb i USA

Eksterne kilder/henvisninger 

 Livking River Scenes
 Licking River Watershed Watch
 U.S. Geological Survey Geographic Names Information System: Licking River

Vandløb i Kentucky
Erik Bergström

Erik "Backen" Bergström (6. januar 1886 – 30. januar 1966) var en svensk amatør fodboldspiller, der deltog i sommer-OL 1912. 

Han var en del af det svenske fodboldlandshold, der deltog i sommer-OL i 1912. Han spillede en enkelt kamp i hovedturneringen, ligesom han spillede en enkelt kamp i turneringen for de tabende syv hold.

Hans bror, Gustaf Bergström, deltog i sommer-OL 1908.

Eksterne henvisninger 
 Sveriges hold i 1912 

Fodboldspillere fra Örgryte IS
Fodboldspillere fra Sverige
Maria Teresa af Spanien

Maria Teresa Antonia Rafaela af Spanien (11. juni 1726 i Madrid, Spanien - 22. juli 1746 i Versailles, Frankrig) spansk infanta, var fransk kronprinsesse, gift 1745 med kronprins Ludvig af Frankrig i hans først giftermål. Hun kaldtes i Frankrig for Marie Thérèse Raphaëlle d'Espagne. Maria Teresa var datter af kong Filip 5. af Spanien og Elisabet Farnese.

Hun døde i forbindelse med komplikationer ved deres datters fødsel. Datteren, Marie Thérèse, døde også som lille barn.

Maria Teresa
Personer i 1700-tallet
Kongelige fra Spanien
Kongelige fra Frankrig
Infant

Infante og infanta (spansk og portugisisk , fra latin infans, «barn», egentlig «barn som endnu ikke kan snakke», af negerende in- og fari, tale) er en spansk og portugisisk titel for prinser og prinsesser af de respektive kongefamilier, dog med undtagelse af tronfølgeren. 

Den spanske tronfølger bærer siden 1388 titlen fyrste af Asturien (titlen «fyrste af Asturien» anvendes omtrent som titlen «fyrste af Wales» i Storbritannien). Tilsvarende førte den portugisiske tronefølger indtil tabet af Brasilien (1825) titlen prins af Brasil.

Døtre og infantens hustru tituleres infanta.

Titler
Kongelige titler
Edsbyns IF

Edsbyns IF er en idrætsforening fra Edsbyn, Sverige. Klubben blev grundlagt 6. juni 1909, og vandt det svenske mesterskab i bandy for herrer i 1952, 1953, 1962, 1978, 2004, 2005, 2006, 2007, 2008 2017 og 2018.

Kilder

Eksterne henvisninger 

 Edsbyns IF 

Bandyklubber i Sverige
Gävleborgs län
Filip Vilhelm af Pfalz

Filip Wilhelm af Pfalz-Neuburg, kurfyrste af Pfalz-Neuburg 1685, (24 november 1615 - 2 september 1690), søn af Wolfgang Wilhelm af Pfalz-Neuburg og Magdalena af Bayern (datter af Vilhelm V af Bayern og slægtning til kong Christian 2. af Danmark, Norge og Sverige). Han blev senere kurfyrste af Pfalz.

Ægteskaber 
Han giftede sig to gange; først til prinsesse Anna Katarina Konstantia Vasa, datter af kong Sigismund III af Polen og Konstantia af Steiermark. Parret havde en søn, der døde ved fødslen. Anna Katarina Konstantia selv døde i 1651.

I 1653 blev Filip Wilhelm gift med Elisabeth Amalie af Hessen-Darmstadt, med hvem han havde 17 børn, herunder de næste to kurfyrster, men også kurfyrsten-ærkebiskop Franz Ludwig von Pfalz-Neuburg.

Børn 
Han havde 17 børn, blandt andet:
 Johan Vilhelm af Pfalz kurfyrste 1690-1716
 Karl III Filip af Pfalz kurfyrste 1716-1742
 Eleonora af Pfalz-Neuburg, 1655-1720, tysk-romersk kejserinde
 Maria Sofia af Neuburg, 1666-1699, dronning af Portugal
 Maria Anna af Neuburg, 1667-1740, dronning af Spanien
 Dorothea Sofia af Neuburg, 1670-1748, hertuginde af Parma
 Hedvig Elisabeth Amalia af Pfalz-Neuburg, født 1673, død 1722. Gift med Jakob Sobieski (son af Polens kong Jan Sobieski)

Kurfyrster af Pfalz
Huset Wittelsbach
Personer i 1600-tallet
Ergys Kaçe

Ergys Kaçe (født 8. juli 1993 i Korçë, Albanien) er en albansk fodboldspiller, der spiller for litauiske FK Panevėžys.

Tidligere karriere 
Kaçe blev født i Korçë i Albanien, men flyttede som tre-årig til Grækenland. Han startede til fodbold i klubben Achilleas Triandrias, hvor han senere i 2005 skiftede til PAOKs ungdomsakademi. I december 2010 fik han sin første professionelle kontrakt.

Klubkarriere

PAOK FC 
Kaçe fik sin debut for grækerne den 5. januar 2011, hvor han i 68' minut blev skiftet ind imod Panserraikos.

I 2011/12 sæsonen var han udlejet til Anagennisi Epanomi.

International karriere 
Kaçe fik sin debut for Albaniens landshold den 7. juni 2013 imod .

Eksterne henvisninger 
 PAOK's hjemmeside | Spillerinfo 
 Scoresway | Spillerinfo 
 Transfermarkt | Spillerinfo 
 Guardian.touch-line | Spillerinfo 

Fodboldspillere fra Albanien
Fodboldspillere fra PAOK F.C.
Deltagere ved det europæiske mesterskab i fodbold 2016
Johann Christian Hasse

Johann Christian Hasse (24. juli 1779 i Kiel–18. november 1830 i Bonn) var en tysk jurist.

Hasse blev 1811 professor i Jena, 1813 i Königsberg (hvor han 1815 var rektor), 1818 i Berlin og 1821 i Bonn. Han skrev blandt andet Die culpa des römischen Rechts (1815, andet oplag 1838), Das Güterrecht der Ehegatten (1824) og udgav, sammen med blandt andre Georg Friedrich Puchta, fra 1827 "Rheinisches Museum für Jurisprudenz".

Kilder 

Jurister fra Tyskland
Ansatte ved Jena Universitet
Ansatte ved Humboldt-Universität zu Berlin
Ansatte ved Bonns Universitet
Tyskere i 1800-tallet
Personer fra Kiel
Ugglan
Alois Brandl

Alois Leonhard Brandl (født 21. juni 1855 i Innsbruck, død 5. februar 1940 i Berlin) var en tysk sprogforsker.
 
Brandl blev promoveret 1878 til dr. phil. i Wien, blev 1884 ekstraordinær professor i engelsk filologi i Prag samt 1888 ordentlig professor i Göttingen, 1892 i Strassburg og 1895 i Berlin. Han blev emeritus 1923.
 
Af Brandls mange videnskabelige værker må nævnes S. T. Coleridge und die englische Romantik (1886; engelsk oversættelse 1887), Geschichte der mittelenglischen Litteratur og Geschichte der englischen Volkspoesie (begge i Hermann Pauls "Grundriss der germanischen Philologie", 1892-93, nyt oplag 1902 ff.), Shakespeare (1894) og Die Quellen des weltlichen Dramas in England vor Shakespeare (1898).

Desuden bearbejdede han ten Brinks og Hettners engelske litteraturhistorier samt udgav det oldengelske digt "Thomas of Erceldoune" (1881) og den såkaldte schlegel-tieckske Shakespeare-oversættelse. Brandl var også medredaktør af "Quellen und Forschungen", "Archiv für das Studium der neueren Sprachen", "Palæstra" og "Shakespeare-Jahrbuch".

Kilder 

 

Litteraturhistorikere fra Tyskland
Filologer fra Tyskland
Anglister
Ansatte ved Prags Universitet
Ansatte ved Göttingens Universitet
Ansatte ved Strasbourgs Universitet
Ansatte ved Humboldt-Universität zu Berlin
Tyskere i 1800-tallet
Personer fra Innsbruck
Ugglan
Slottsbrons IF

Slottsbrons IF er en idrætsforening fra Slottsbron, Sverige. Klubben blev grundlagt i 1918 og vandt det svenske mesterskab i bandy for herrer i 1934, 1936, 1938 og 1941.

Kilder

Eksterne henvisninger 
 Slottsbrons IF

Bandyklubber i Sverige
Nässjö IF

Nässjö IF er en idrætsforening fra Nässjö, Sverige. Klubben blev grundlagt i 1899, og vandt i 1949 det svenske mesterskab i bandy for herrer.

Kilder

Eksterne henvisninger 
 Slottsbrons IF

Bandyklubber i Sverige
SK Tirfing

SK Tirfing er en idrætsforening fra Harnäs, Sverige. Klubben blev grundlagt i 1923, og vandt i 1930 det svenske mesterskab i bandy for herrer.

Kilder

Eksterne henvisninger 
 SKL Tirfing (Håndbold)

Bandyklubber i Sverige
Vetlanda BK

Vetlanda BK er en bandyklub fra Vetlanda, Sverige. Klubben blev grundlagt i 1945, og har vundet det svenske mesterskab i bandy for herrer i 1986, 1991 og 1992.

Kilder

Eksterne henvisninger 
 Vetlanda BK

Bandyklubber i Sverige
Etableret i 1945
Ljusdals BK

Ljusdals BK er en bandyklubb fra Ljusdal, Sverige. Klubben blev grundlagt i 1943, og har vundet det svenske mesterskab i bandy for herrer i 1975.

Kilder

Eksterne henvisninger 
 Ljusdals BK

Bandyklubber i Sverige
Maria Antonia af Spanien

Maria Antonia af Spanien ("Maria Antonia" Fernanda), (født i Sevilla 17. november 1729, død 19. september 1785 på slottet Moncalieri), spansk infanta (prinsesse) og dronning af Sardinien.

Maria Antonia blev gift d. 31. maj 1750 med kong Viktor Amadeus III af Sardinien. Hun var datter af kong Filip 5. af Spanien og Elisabet Farnese.

Kilder 

Maria Antonia af Spanien
Personer i 1700-tallet
Kongelige fra Spanien
Kongelige fra Frankrig
Dronninger af Sardinien
Huset Savoyen
Personer fra Sevilla
Huset Savoyen

Huset Savoyen var et fyrstehus som historisk havde sit magtområde i Savoyen (), en tidligere region mellem Piemonte (Italien), Frankrig og det fransk-talende Schweiz. De blev konger af Sardinien og senere af Italien. Deres kongedømme endte med en folkeafstemning i 1946, da italienerne valgte republik som styreform.

Kildeangivelser
Sogne i Danmark

Sogne i Danmark betegner enten Folkekirkens sogne eller matrikelsogne.
Langt de fleste danske kirkesogne opstod i middelalderen, og deres grænser blev sjældent forandret. I 1841 indførtes sogneforstanderskaber, hvor sognepræst, store jordbesiddere og valgte medlemmer fik et lokalt ansvar for forvaltning af skole-, fattig- og vejvæsen, og i 1868 trådte en ny landkommunallov i kraft. Med den erstattedes sogneforstanderskabet af et sogneråd. 

Med få undtagelser udgjorde kirkesognene på landet frem til kommunalreformen i 1970 normalt også en selvstændig kommune (sognekommune), idet dog mange kommuner bestod af 2 eller 3 sogne. Endnu i dag følger kommunegrænser og skoledistrikter på landet oftest sognegrænserne, ligesom sognet mange steder stadig er den naturlige enhed for lokalsamfundets foreningsliv m.v.

Folkekirkens sogne 
I Folkekirken i dag hører der normalt én kirke til hvert sogn, således at et sogn er det område, som kirkens menighed bor i. Enkelte sogne har dog mere end en kirke. 

Flere sogne kan dele en præst og kaldes i så fald et pastorat. Tidligere var der kun én sognepræst i hvert sogn. I dag kan der være flere, men en af dem vil så være udnævnt som den kirkebogsførende. 

En gruppe af sogne, der ledes af en fælles provst, kaldes et provsti.

Folkekirkens grundenheder består ifølge Danmarks Statistik og Ministeriet for Ligestilling og Kirke i 2019 af 2.163 sogne med 2.354 kirker varetaget af 1.919 menighedsråd organiseret i 103 provstier. Sognene varierer meget i størrelse.
I godt 100 sogne er der således færre end 200 indbyggere, mens der i knap 100 sogne
er flere end 10.000 indbyggere.

Matrikelsogne 
Udviklingen har ført til, at der kan være forskel på et kirkesogn og et matrikelsogn, hvor det dog oprindelig har været det samme. I Matriklen er det enkelte grundstykke opført med matrikelnummer i en by (landsby), der hørte under et sogn, der hørte under et herred, der hørte under et amt; men gennem tiden er de administrative inddelinger blevet ændret. Matriklen føres i Kort- og Matrikelstyrelsen. Tidligere (indtil 1989) var det i Matrikeldirektoratet. Ændringer i kirkesognenes grænser efter herredernes ophør har ikke ført til tilsvarende ændringer i matrikelsognenes grænser.

Se også 
birk (retskreds),
pastorat, 
provsti,
retskreds,
stift,
herred,
sognekommune

Eksterne henvisninger 
Sogneportalen (oplysninger om alle danske sogne)
Kirkeministeriet  (oplysninger om antal provstier, sogne, kirker, menighedsråd)
Amt-Herred-Sogn  (Data om Danske kirkesogne for slægtsforskere)
Jacob Achilles Mähly

Jacob Achilles Mähly (født 24. december 1828 i Basel, død 18. juni 1902 sammesteds) var en schweizisk filolog og digter.

Mähly studerede klassisk filologi i Göttingen og blev derefter lærer, siden 1863 professor i sin fødeby. Af hans større videnskabelige arbejder kan nævnes: Wesen und Geschichte des Lustspiels, Orestis tragoedia, Der Ödipus Coloneus des Sophokles, Geschichte der antiken Litteratur samt oversættelser af klassiske forfattere. Han har endvidere udgivet de episke digtninge Mathilde og Das Erdbeben zu Basel, samt skrevet forskellige noveller, lystspil og digte.

Kilder 

 

Filologer fra Schweiz
Ansatte ved Basels Universitet
Faglitterære forfattere fra Schweiz
Novelleforfattere fra Schweiz
Dramatikere fra Schweiz
Digtere fra Schweiz
Tysksprogede forfattere
Personer fra Basel
Professorer fra Schweiz
Jérôme Lalande

Joseph Jérôme Lefrançois de Lalande (født 11. juli 1732 i Bourg-en-Bresse, død 4. april 1807 i Paris) var en fransk astronom.

Lalande trådte i ung alder ind i en jesuitterskole i Lyon, studerede senere jura i Paris, men påhørte tillige astronomiske forelæsninger af Delisle og Lemonnier. I 1751 blev Lalande sendt til Berlin for at foretage de med Lacaille korresponderende observationer til bestemmelse af månens parallakse; efter tilbagekomsten praktiserede Lalande et års tid i Bourg, men gik senere til Paris for udelukkende at ofre sig for astronomien. I 1761 blev Lalande professor i astronomi ved Collège de France og 1795 tillige direktør for Observatoriet i Paris. Lalande er en af den nyere tids flittigste observatører og ved siden heraf en meget frugtbar astronomisk forfatter. Foruden hans mere end 100 astronomiske afhandlinger i Paris-Akademiets memoirer har han udgivet Éphémérides des mouvements célestes, fra 1775—1800, redigeret Connaissance des temps fra 1759—75 og fra 1794—1807 samt Journal des Savants fra 1760—92, publiceret: Bibliographie astronomique depuis 1781 jusqu'en 1802 (Paris 1803), Tables de la lune (1806), Tables de logarithmes (sammesteds 1802), men sit største ry som forfatter vandt han ved sin Astronomie (2 bind, 1764, 3. udgave 1791, 3 bind med et supplementsbind: Traité du flux et du reflux de la mer 1781 til 2. udgave) — et værk, som gennem flere generationer var den bedste lærebog i astronomien. I sit testamente stiftede han Akademiets le prix Lalande for den bedste astronomiske afhandling eller interessanteste iagttagelse. Den af Lalande udgivne Histoire celeste français, I (Paris 1801) indeholder de af hans nevø Michel de Lalande og dennes hustru Marie-Jeanne Harlay på École militaire efter Lalandes plan og under hans vejledning udførte fiksstjerneobservationer (reduktionstabeller til disse observationer er udgivne af Schumacher, København 1825, og von Asten, Leipzig 1868); i katalogform er observationerne udgivne af Baily: Catalogue of 47390 stars (London 1847, på bekostning af British Association). I Paris-Akademiets memoirer beregnede for 1789 og 1790 har han publiceret observationer af 5000 cirkumpolare stjerner udførte på École militaire af hans nevø; disse observationer er reducerede og offentliggjorte i katalogform af Fedorenko.

Kilder

Eksterne henvisning

Astronomer fra Frankrig
Faglitterære forfattere fra Frankrig
Fransksprogede forfattere
Franskmænd i 1700-tallet
Franskmænd i 1800-tallet
Siødæmningen

Siødæmningen er en 1,4 km lang kombination af dæmning og bro der forbinder Tåsinge og Siø færdiggjort 1960. Broafsnittet som hedder Siøsundbroen, er en 558 m lang lavbro der som den første bro i Danmark blev bygget af store præfabrikerede betonkassedragere. Broen har en bredde på 12,4 m og har 2 vognbaner, cykelsti og fortov. Siødæmningen er en del af primærrute 9, og udgør sammen med Langelandsbroen forbindelsen mellem Langeland og Tåsinge.

Historie 
Skulle man før 1960'erne fra Fyn til Langeland skulle man sejle fra Svendborg til Vindeby på Tåsinge, derefter gik turen over Tåsinge til Vemmenæs hvorfra man sejlede til Rudkøbing.

Ekstern henvisning 
Storebælt, Siø dæmningen
Vejdirektoratet, Siøsundbroen 

Vejbroer i Danmark
Tåsinge
Bygninger, konstruktioner og anlæg i Langeland Kommune
Elsa Eschelsson

Elsa Olava Kristina Eschelsson (født 11. november 1861 i Norrköping, død 10. marts 1911) var en svensk retslærd.

Elsa Eschelsson blev student 1882 ved Uppsala Universitet, 1885 cand. phil., 1892 cand. jur. - Sveriges første kvindelige jurist -, 1897 Dr. jur., samme år docent i civilret, 1904 beskikket til at forestå det obligatoriske propædeutiske kursus i civilret, strafferet og procesret, 1905 til at eksaminere ved kancellieksamen. Elsa Eschelsson, hvis forfattervirksomhed vidnede om fin iagttagelsesevne, analytisk begavelse og logisk styrke, debuterede med Om begreppet gåfva enligt svensk rätt (1897) og udgav senere Bidrag til läran om besittning enligt svensk rätt. Besittningsbegreppet og Om fullbordandet af gåfva af lös egendom enligt svensk rättspraxis (1906), hvis modtagelse gav anledning til hendes brochure Ännu några ord om fullbordandet af gåfva af lös egendom enligt svensk rättspraxis. En replik (1907). Ved Ernest Lehrs Éléments de droit civil scandinave (Danemark, Norvège, Suède) (Paris 1901) var Elsa Eschelsson medarbejder for Sveriges vedkommende. Af mere populært indhold er hendes Om civiläktenskapets framträdande i svensk och utländsk rätt (i Sidney Alrutz' I vår tids lifsfrågor, 1903). Elsa Eschelsson, der var formand for 
Akademiskt bildade kvinnors förening, hvis formål er at skaffe kvindelige akademikere samme statlige rettigheder som de mandlige, udsendte 1906 Några ord med anledning af Kungl. Maj:ts proposition till riksdagen angående folkskolelärarnes lönereglering, en kritik af den forskel, det nævnte forslag gjorde mellem læreres og lærerinders alderstillæg af staten. Efter hendes død udgav Lars Rabenius et efterladt arbejde Om skuldebref enligt svensk rätt (1912).

Kilder

Eksterne henvisninger 
 

Jurister fra Sverige
Ansatte ved Uppsala Universitet
Faglitterære forfattere fra Sverige
Svenskere i 1800-tallet
Svenskere i 1900-tallet
Personer fra Norrköping
Alfred Winroth

Alfred Ossian Winroth (født 14. marts 1852 i Stockholm, dødt 23. november 1914 sammesteds) var en svensk jurist.
 
Winroth blev student 1871, 1877 cand. jur., docent 1879 i Uppsala, 1880 ekstraordinær professor i Lund i romerret og retshistorie, 1892 ordentlig professor i civilret, 1893 Dr. jur. honoris causa i Uppsala, 1899 ekstraordinær, 1905 ordentlig professor i civilret sammesteds, 1907 ved Stockholms Højskole. Samtidig virkede han som sagfører og som dommer. Winroth hører til svensk retsvidenskabs betydeligste skikkelser, en energisk og skarp tænker, uden interesse for systematiske og erkendelsesteoretiske spørgsmål, men udpræget empirisk anlagt, med forkærlighed for rettens historie og navnlig for den for ham vigtigste retskilde, domstolenes praksis, som han på en i svensk jurisprudens enestående måde bearbejdede i sit omfattende forfatterskab.

Foruden en del tidsskriftafhandlinger og lignende skrev Winroth blandt andet Om tjänstehjonsförhållandet enligt svensk rätt, I (1878), Om arfvingarnes ansvarighet för arflåterens förbindelser (1879), Anteckningar efter professor Winroths rättshistoriska föreläsningar i straffrätt (1889), de familieretlige Ur mina föreläsningar (I 1890, II 1892), Svensk Civilrätt (I—V, 1898—1910), Strödda uppsatser (I—VIII, 1901—13, 2. oplag af I—III 1901—05) og Handbok i svensk civilrätt (I 1904, II 1911). Winroths tiltrædelsesforelæsninger Juridisk teori och praxis (1892) og Rättsväsende och juridisk utbildning fremkaldte mere modsigelse end tilslutning. Efter Winroths død udgav Kurt Lamm Köp av lös egendom (1917). Winroth var en enspændernatur. I skrifter som Svensk styrelse och byråkrati (1906) og de sidste dele af Strödda uppsatser — nogle med ret forbløffende titler — fremtrådte en ikke ringe bitterhed, sarkasme og pessimisme.

Kilder 
 

Jurister fra Sverige
Professorer fra Sverige
Ansatte ved Lunds Universitet
Ansatte ved Uppsala Universitet
Ansatte ved Stockholms Universitet
Faglitterære forfattere fra Sverige
Svensksprogede forfattere fra Sverige
Svenskere i 1800-tallet
Svenskere i 1900-tallet
Personer fra Stockholm